audio audio | transcription string | speaker int64 |
|---|---|---|
Ūsuga Dāvīd identidem accūsātus est coram iūdicibus Neoeborācēnsibus et Flōridēnsibus: | null | |
itaque in diciōnem Americānōrum reddētur. | null | |
Mākō nubit. | null | |
Mākō, neptis Nārūhītōnis imperātōris Iāpōnum, Kēī Kōmūrōnī, plēbēiō virō quem diū amat, diē Martis tandem nupsit. | null | |
Nullīs rītibus caerimōniīsve rēgālibus ūsa est, sed dē domō imperiālī discessit ut cum marītō in Americā, ubi ille causās dīcere solet, versārētur. | null | |
Hārum nuptiārum, quippe quās in contrōversiam diurnāriī annō bis millēsimō septimō decimō vocāvissent, moram facere Mākō coacta est, quod angōrem atque anxietātem spōnsae attulit. | null | |
Sperāndum est mātrimōnium fore faustum, fēlix, fortūnātum. | null | |
Rēspūblica Sūdāniēnsis dēnuō ēversa. | null | |
Diē Lūnae mīlitēs Sūdāniēnsēs senātum dīmīsērunt magistrātūsque cēpērunt et nūntiāvērunt sē regnātūrōs. | null | |
Ex annō bis millēsimō ūndēvīcēsimō, quō al-Bashir tyrannus dēiectus erat, auctōritas in Sūdāniā inter mīlitēs et cīvēs partīta erat, sed al-Burhan dux mīlitāris voluit summum imperium inter mīlitēs manēre. | null | |
Itaque prīmā lūce cēpit Abdallam Hamdok, ministrum prīmārium ēiusque uxōrem, quī nunc domī custōdibus positīs tenentur. | null | |
Rēte ūniversāle et ūsus tēlephōnōrum sublātī sunt, nē cīvēs cōnsilia caperent dē rē pūblicā restituendā. | null | |
Antōnius Blinken, Americānōrum minister rēbus exterīs praepositus, ēversiōnem Sūdāniēnsis reīpūblicae condemnāvit, et Ūniō Africāna solitō mōre prohibuit, nē mīlitāre rēgimen Ūniōnī interesset donec lībertas cīvium restituerētur. | null | |
Reclāmātiōnēs Aequitōriānae. | null | |
In Aequitōriā reclāmant pauperēs rusticī et aboriginēs propter auctum pretium petroleī, quod nūntiāvit Guillermus Lassus praeses. | null | |
Reclāmātōrēs, ut ōlim Gallī galbinīs vestibus indūtī, queruntur pretiīs auctīs facultātēs suās celerius dīminuī quam opēs dīvitum, itaque discrīmen inter dīvitēs et pauperēs multiplicārī. | null | |
Commeātus vehiculōrum in quīnque ex vīgintī et quattuor prōvinciīs Aequitōriānīs ā reclāmātōribus interclūditur, quārē prōmittit Lassus mīlitēs missum īrī quī viās patefaciant. | null | |
Gallī nāvem piscātōriam capiunt. | null | |
Inter Gallōs et Britannōs orta est līs dē iūre piscandī. | null | |
Nam Gallī, quī nōn solum propinquitāte sed etiam foedere piscātōriō cum Britannīs sunt coniunctī, queruntur magistrātūs Britannōs piscātōribus Gallicīs nōn satis dare diplōmatum seu litterārum, quibus liceat Gallicīs piscātōribus in marī Britannicō piscārī. | null | |
Itaque diē Mercūriī nautae Gallicī cēpērunt piscātōriam navem Britannicam, quae secundum et lēgēs utrīusque gentis et foedus inter gentēs pactum pectinēs jūre colligēbat. | null | |
Britannī igitur magistrātūs lēgātum Gallicum arcessīvērunt quī explicāret cūr Gallī et foedus piscātōrium et jūs gentium violāssent. | null | |
Gallī porrō minantur sē vim ēlectricam sublātūrōs īnsulīs parvīs inter Britanniam et Galliam iacentibus. | null | |
Aliēnī in Americam admittuntur. | null | |
Iōsēphus Biden, praeses Americānus, ēdīxit tandem licitum fore aliēnīs, prūdenter institūtā luis corōnāriae īnsitiōne roborātīs cōnfirmātīsque, in fīnēs Americānōrum ingredī. | null | |
Nam ex annō bis millēsimō vīcēsimō arcentur Eurōpaeī, Sīnēnsēs, Brāsiliēnsēs, multī aliī, nē multitūdine peregrīnōrum vīsitantium multiplicātus atque amplificātus morbus lātius per rempūblicam serpat. | null | |
Oportēbit omnēs, quī cupiunt fīnēs trānsīre, experimentō factō probāre sē lue pūrōs esse et līberōs. | null | |
Festa marītima celebrantur. | null | |
Diē Saturnī festa marītima, quae annō praeteritō propter perīculum luis corōnāriae intermissa sunt, dēnuō Bellinghamiae observābuntur ac celebrābuntur. | null | |
Prope hortōs Zuanich dictōs et ad sīnum Bellinghāmēnsem sītōs, et praecipuē in novā Papiliōne Piscātōriā, congredientur cīvēs quī piscibus aliīsque maris dēliciīs, ut ostreīs, necnōn cerevīsiā fruantur. | null | |
Saltābunt porrō Aborīginum mōre Accipitrēs Nigrī nātiōnis Lummī. | null | |
Suffrāgia feruntur. | null | |
Suffrāgia hodiē per tōtam rempūblicam Americānam feruntur. | null | |
Summum magistrātum ambiunt Donaldus Trump, factiōnis dextrae, quī iam praeses est ac prōmittit sē dēnuō factūrum Americam magnam, et Iōsēphus Biden, factiōnis sinistrae, ōlim vice-praeses et diu senātor, quī prōmittit sē Americam in melius restitūtūrum. | null | |
Inter senātōrēs, tertia pars superiōris camerae ac tōta camera īnferior populāribus suffrāgiīs ēligentur. | null | |
Multīs in cīvitātibus suffrāgia per cursum pūblicum lāta diū numerābuntur, itaque fierī potest ut victōrēs hodiē nōn nuntientur. | null | |
Terror Vindobōnēnsis. | null | |
Vindobōnae in Austriā, ultimā nocte ante novās legēs ad virus corōnātum cohibendum in cīvēs impositās, in subitāneō impetū quattuor hominēs sunt interfectī ac quattuordecim vulnerātī. | null | |
Ūnus latrō est ā pūblicīs custōdibus occīsus. | null | |
Sebastiānus Kurz, cancellārius Austriācōrum, dīxit impetum factum esse ut terror populō incuterētur. | null | |
Clandestīnum proelium in Nigeriā gestum. | null | |
In Nigeriā trucidātī sunt latrōnēs sex ā mīlitibus Americānīs. | null | |
Nam Philippus Walton, civis Americānus quī Christiānae fideī differendae ac prōmōvendae causā in Africā habitat, ā latrōnibus captus erat ac prō pretiō redemptiōnis tenēbātur. | null | |
Americānī igitur ēlectī mīlitēs caelitus dēmissī post proelium aliquot horārum captīvum līberāvērunt et strāgem dē captōribus fēcērunt. | null | |
Sex latrōnēs sunt interfectī; | null | |
incolumēs omnēs mīlitēs Americānī domum sunt reductī. | null | |
Abortiō in dubium venit. | null | |
In Americā ferē quinquāgintā iam annōs nōn per lēgēs sed per Suprēmōs Iūdicēs, ut quī lēgēs dērogāre abrogāreque possint, licet hominibus abortiōnem petere, nam sententiā Iūdicum vīcēsimō saeculō datā lēgēs singulārum cīvitātum, quibus abortiō interdicta erat, sunt abrogātae. | null | |
Nova autem Suprēmōrum Iūdicum sententia, nōndum perfecta sed ab ignōtō quōdam homine iniussū Iūdicum dīvulgāta, vidētur efficere ut senātōrēs cōgantur lēgibus ferendīs abortiōnem aut permittere aut vetāre. | null | |
Magna contrōversia dē abortū faciendō exstat, unde etiam dissēnsiō inter cīvēs maxima: | null | |
quārē, cum adeo dīviduntur senātōrēs tōtīus reīpūblicae, ut nullās aliās lēgēs ferre posse videantur, vērisimile nōn vidētur eōs dē hāc rē posse cōnsentīre. | null | |
Itaque, sī Suprēmī Iūdicēs dēsierint abortiōnem dēfendere, singulīs cīvitātibus erit constituendum utrum abortum petere liceat necne, et ferē trēs cīvitātēs ē quīnīs iam parātae sunt abortiōnem interdīcere. | null | |
Vasintōnia quidem cīvitas lēgibus iam tuētur, ut abortum petere hominibus liceat. | null | |
Sententia Iūdicum mēnse Iūniō exeunte rīte ēdētur. | null | |
Līberālēs et Populārēs in Britanniā resurgunt. | null | |
In Britanniā suffragiīs lātīs mūnicipālēs magistrātūs ēlectī sunt, quī quamvīs ipsī minōris auctōritātis sint, nihilōminus ōpiniōnem populī dēmonstrant. | null | |
Factiō rēbus cōnservandīs, cui praeest Boris Johnson, detrīmentum accēpit sed nōn clādem, quantam adversāriī sperāverant. | null | |
Ex alterā parte maximum commodum accēpit nōn factiō opificibus prōmōvendīs, quae ad partēs sinistrās spectat, sed factiō līberālis et populāris, quae paene exstirpāta et funditus sublāta tunc erat, cum ageret nē Britannī dē Ūniōne Eurōpaeā dēscīscerent. | null | |
Sīnēnsēs nova computātra emunt. | null | |
Regimen Sīnēnsium iussit omnēs magistrātūs et pūblicās societātēs ordinātra seu computātra tollere, quae quidem foris essent factae, et nova emere ordinātra in Sīnīs facta. | null | |
Sīnēnsēs, quī magnum lucrum dē commerciō inter gentēs sibi parāvērunt, etiam agnōscunt quantī momentī sit sibi sufficere ac posse omnia quae opus est intrā suōs fīnēs facere et sibi suppeditāre. | null | |
Astronautae pūblicī ad tellūrem regressī. | null | |
Postquam prīmī astronautae prīvātī prīvātō vehiculō caelitus in terram tutī atque incolumēs dēlāpsī erant, hāc hebdomade etiam pūblicī astronautae, quōrum trēs erant Americānī, Eurōpaeus ūnus, idem iter tūtī ēmēnsī sunt eōdem prīvātī vehiculī genere. | null | |
Nam SpaceX societas dēmonstrat sē posse facultātem itinera in caelum faciendī Americānīs suppeditāre, quod ōlim Russī sōlī potuērunt, sed pretiō etiam minore, quam quod Russī poscunt. | null | |
Iōhannes Lee ēligendus. | null | |
In comitiīs Hongcongiae diē Sōlis habendīs, Iōhannes Lee ūnus et sōlus est candidātus, quī summum Hongcongēnsium magistrātum ambit. | null | |
Nam Hongcongia, ōlim suī iūris, nunc Sīnēnsibus dictō audiēns est facta; | null | |
itaque, cum nōn possit ulla factiō esse, quae Sīnēnsibus opponātur, nōn necesse est plūribus ambīre candidātīs. | null | |
Lee, ōlim custōs pūblicus quī reclāmātōrēs līberam rempūblicam quaerentēs represserat, dīxit necesse sibi vidērī locum Hongcongiae inter urbēs omnium gentium tuērī, et līberam apertamque cīvitātem prōmōvēre, et terram Sīnēnsium cum tōtō mundō conjungere. | null | |
Kalendīs Iūliīs Lee ad gubernaculum Hongcongēnsium accēdet. | null | |
Pompa Maritima Bellinghamēnsis. | null | |
Crās pompa maritima habēbitur ad portum lūsōriārum, et circā sinum Bellinghamēnsem hōrās pōmerīdiānās navigābit, ut omnēs aspectū nāvium oblectentur. | null | |
Classis ā sacerdōtibus ante merīdiem benedīcētur. | null | |
In macellō maritimō ad portum sitō piscēs recentissimē captās venālēs erunt. | null | |
Saab in diciōnem Americānōrum redditus. | null | |
Alexander Saab, praedīvēs mercātor Colombiānus et amīcus ac cōnsiliārius Nīcolāī Mātūrī, tyrannī Venetiolānōrum, abhinc annō ā magistrātibus reīpūblicae Capitis Vīridis in Africā comprehēnsus, in diciōnem et solum Americānōrum est diē Saturnī redditus, ubi reus fiet tabulārum scelerum tegendōrum causā adulterātārum. | null | |
Accūsātōrēs enim dīcunt Alexandrum Saab pecūniā corrūpuisse magistrātūs Venetiolānōs, quī ā sē emerent cibōs pauperibus destinātos, quōs cibōs vel quālitāte vel quantitāte dēficientēs ipse suppeditāret ut lucrum sibi faceret. | null | |
Prō suā parte Venetiolānī mīlitēs ēlectī captīvōs sex, negōtiātōrēs petroleī inter quōs quīnque cīvēs Americānī numerantur, quī suīs in domīs ex annō bis millēsimō septimō decimō tenēbantur, dēnuō comprehendērunt abdūxēruntque atque in Helicoīdēn, carcerem ubi ob causās politicās hominēs tenentur et cruciantur, transtu... | null | |
Nam vidētur tyrannus Venetiolānōrum sperāre sē prō suō amīcō obsidēs trāditūrum. | null | |
Veronica Vadell, fīlia unīus obsidis, dixit sē pudēre pigēreque vidēre regimina vītīs mortālium lūdere, sīcut deōs vel etiam puerōs dē lūdicrō quōdam rixantēs. | null | |
Blanca Vēra Azaf, diurnāria Venetiolāna, scrīpsit Alexandrum Saab dēberē inter hominēs maximē exōsōs habērī, ut quī magnum patrimōnium dē iēiūniō populī sibi congessisset. | null | |
Americānī in Haitiā captīvī. | null | |
In Haitiā sēdecim cīvēs Americānī, inter quōs puerī trēs, et ūnus Canadēnsis, quī fideī et cāritātis causā puerōs parentibus orbātōs in orphanotrophīō visitābant ā latrōnibus captī sunt. | null | |
Poscunt latrōnēs deciēs centēna mīlia nummōrum Americānōrum prō singulīs captīvīs. | null | |
Latrōnēs līberē grassantur per māiōrem partem urbium ēius rēpūblicae collapsae, cūius praeses mēnse Iūliō percussus est ā sīcāriīs adhūc ignōtīs. | null | |
Posterō diē Āriēl Henry, minister prīmārius, ēiusque satellitēs, congregātī foris ubi ūnum dē patribus patriae corōnā pōnendā commemorārent, coactī sunt ā latrōnibus fugere: | null | |
nam in Haitiā magis pollent latrōnēs quam magistrātūs. | null | |
Colin Powell vītā functus. | null | |
Colin Powell, dux et lēgātus Americānus, lue corōnāriā obiit. | null | |
Īdem vir, cum centūriō seu capitāneus esset, in bellō Indosīnēnsī mīlitāvit, dein post vīgintī annōs, cum ad imperium prōmōtus esset, prīmum Panamam et posteā Iraquiam subēgit. | null | |
Ēius doctrīna mīlitāris erat tantās copiās comparāre ut vī inexsuperābilī hostēs omnī spē salūtis orbātī quam brevissimē dēbellārentur. | null | |
Saeculō autem vīcēsimō prīmo factus est minister rēbus exterīs praefectus, et coram Consociātiōne Omnium Nātiōnum falsīs indiciīs armōrum prohibitōrum prōlātīs suasit Iraquiam dēnuō dēbellandam. | null | |
Vīxit annōs octōginta et quattuor. | null | |
Sīnēnsēs in caelō. | null | |
Diē Saturnī Sīnēnsēs trēs in caelum missī sunt ad Tiāngōng seu Palātium Caeleste, quō nōmine appellātur stātiō orbēs circum Tellūrem lustrāns quam Sīnēnsēs mēnse Aprīlī coepērunt aedificāre et proximō annō perficient. | null | |
Ibi taeconautae, ut vocitantur Sīnēnsēs quī caelum incolunt, sex mēnsēs manēbunt. | null | |
Diē autem Lūnae negāvērunt Sīnēnsēs sē missile hypersonicum, quāle potest quinquiēns celerius quam sonus ipse volāre, circum Tellūrem mīsisse. | null | |
Secundum rumōrem, quem Sīnēnsēs dīcunt falsum esse, id missile rursus ad terram post iter longum et celere dēscendit ferē ibi, ubī dēstinatum erat; | null | |
itaque armīs atomicīs onerātum potuit urbem ex inopīnātō et dē imprōvīsō excīdere. | null | |
Sīnēnsēs vērō referunt sē experīmentum fēcisse nōn missilis armātī sed vehiculī caelestis, quod potest identidem itinera facere in caelum. | null |
Subsets and Splits
No community queries yet
The top public SQL queries from the community will appear here once available.